ฮั่งเส็งปิดพุ่ง 210.57 จุด รับข้อมูลศก.สหรัฐ
ฮั่งเส็งปิดพุ่ง 210.57 จุด รับข้อมูลศก.สหรัฐ
23 ธ.ค. 2558

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งทะยาน 210.57 จุด หรือ 0.96% ปิดวันนี้ที่ 22,040.59 จุด ภายหลังจากที่สหรัฐเปิดเผยข้อมูลเศรษฐกิจที่สดใส
ทั้งนี้ กระทรวงพาณิชย์สหรัฐเปิดเผยว่า จีดีพีขั้นสุดท้ายสำหรับไตรมาส 3 ของปีนี้ ขยายตัว 2.0% ซึ่งสูงกว่าที่นักวิเคราะห์คาดไว้ที่ระดับ 1.9% และสูงกว่าระดับ 0.6% ในไตรมาสแรก ส่วนยอดการใช้จ่ายของผู้บริโภคสหรัฐ ซึ่งคิดเป็นสัดส่วนมากกว่า 2 ใน 3 ของตัวเลขจีดีพีนั้น ปรับตัวเพิ่มขึ้น 3.0% ในไตรมาส 3
 